b'\n_START_ARTICLE_\nR\xc3\xb8ros Tweed\n_START_PARAGRAPH_\nR\xc3\xb8ros Tweed AS  er en tekstilbedrift p\xc3\xa5 R\xc3\xb8ros i Tr\xc3\xb8ndelag. Den ble etablert i 1939, og produserer fortsatt pledd og andre ullvarer. Mest kjent er merkevaren R\xc3\xb8ros-pledd._NEWLINE_Bedriften bestod i utgangspunktet av et spinneri og etterbehandlingsavdeling for av stoff. Stoffene ble h\xc3\xa5ndvevd rundt omkring i heimene i nabolaget og tatt tilbake til bedriften for etterbehandling og salg. Produktet var tweedstoff, som i stor grad ble eksportert. _NEWLINE_Bedriften ble modernisert p\xc3\xa5 50-tallet da en ogs\xc3\xa5 gikk over til maskinell veving i nye lokaler. P\xc3\xa5 60-tallet ble gradvis boligtekstiler, i f\xc3\xb8rste rekke ullgardiner og m\xc3\xb8belstoff, ved siden av garn, bedriftens hovedprodukt. _NEWLINE_Rauma Ullvarefabrikk AS kj\xc3\xb8pte R\xc3\xb8ros Tweed i 1968. Satsing p\xc3\xa5 designpledd som hovedprodukt skjedde f\xc3\xb8rst p\xc3\xa5 slutten av 80-tallet. Bedriften er i dag den eneste produsent av pledd i Skandinavia og ledende produsent av designpledd i Nord-Europa. Hovedmarkedet er Norge.'